Bytōm: Chycōny diler
Kryminalni z bytōmskij kōmyndy chyciyli 21 lŏt starego dilera i przejōnli bezma 40 dŏwki narkotykōw. Bytōmiōn wpŏd w pōmiyszkaniu przi ulicy Musialika. Za handel narkotykami grozi mu do 10 lŏt heresztu.
Kryminalni z bytōmskij kōmyndy kludziyli działania przeciwko przestympczości narkotykowyj. Wynikym roboty grupy policyjōnōw, co zajmujōm sie dziynnie zwalczaniym przestympczości narkotykowyj było zastawiynie 21 lŏt starego dilera. Mody chop wpŏd w rynce kryminalnych w pōmiyszkaniu przi ulicy Musialika. Wachtyrze prawa przejōnli bezma 40 gramōw marihuany. Zastawiōny trefiōł do policyjnego heresztu. Śledczy dowiedli, iże handlyrzōł narkotykami. Bytōmiōn usłyszoł już ôbskarżynia. Prokuratōr ôbjōn dilera policyjnym dozorym. Grozi mu terŏz do 10 lŏt heresztu.
Zdrzōdło: KMP Bytōm
tuk_Latn szl_Latn szl_Latn szl_Latn